******

**Robust netværksinfrastruktur i henhold til IEC 61850-3 og IEEE 1613**

Phoenix Contact leverer industrikomponenter til netværksinfrastruktur i energisystemer. Vores komponenter overholder både IEC 61850-3 og IEEE 1613.

For at forebygge systemfejl skal de komponenter, der anvendes i systemnetværk, være i stand til at klare barske elektromagnetiske, elektrostatiske og klimatiske miljøbetingelser. Den internationale standard IEC 61850 kræver - udover særlige protokol- og dataspecifikationer anført i Part 3 – at netværks- og automationsprodukter overholder disse særlige krav.

Phoenix Contact producerer både managed og unmanaged switche, mediekonvertere og redundansmoduler til design af skræddersyede netværk til energisystemer. Managed switche fås både til anvendelse i styretavler og i 19“ format til anvendelse i 19“ tavler.

Derudover understøtter redundansmodulerne Parallel Redundancy Protocol (PRP). Protokollen tillader integration af netværksenheder i to parallelle netværk, hvilket giver høj systemsikkerhed og problemfri redundans uden koblingstider til applikationer, der kræver høj oppetid. Netværksprodukter fremstilles generelt til at kunne fungere uafhængigt af en specifik protokol, så de også kan anvendes i netværk, der er baseret på andre protokoller, for eksempel DNP 3.0 og IEC 60870-5-104.

For yderligere information kontakt Product Manager Per Andersen, pandersen@phoenixcontact.dk, eller ring til os på telefon 36 77 44 11.